ming030890/wiki-yue-high-quality huggingface dataset:
殖民地

殖民地係指由宗主國統治，政治、經濟、軍事同外交方面完全由宗主國控制嘅地區。廣義嘅殖民地重包括雖然擁有行政機關、軍隊等國家機構，但經濟、軍事、外交等一方面或多方面俾另一個國控制嘅半殖民地國家同埋保護國，以及委任統治地、託管地，以及殖民主義國家喺呢啲地區設置嘅「海外領地」、「附屬地」、「海外省」等。第二次世界大戰後，世界上大多數殖民地獨立，舊嘅世界殖民系統唔再存在。
由殖民地嘅性質上嚟講，大致可分為拓殖型殖民地、資源掠奪型殖民地同埋商業殖民地三種主要類型，呢三種殖民地係隨住資本主義嘅發展進程而順次序出現嘅。
呢篇殖民地係政治類嘅楔位文章，未完成；麻煩你幫手加下料，充實佢。
殖民統治

殖民統治（英文：Colonial rule）係指一個國家通過政治、經濟、軍事等手段去統治另一個國家，令佢變成殖民地。
殖民統治開始時，一般都涉及軍事侵略同埋剝削行為，而殖民統治既手段開始時都係暴力同埋恐怖既，亦都會用血腥鎮壓既手段。
後來殖民者發現暴力式既殖民統治係行唔通既，管治成本高，係一門蝕本生意，所以慢慢咁改為用比較自由既懷柔政策去統治。呢啲懷柔政策令到殖民統治變得相對成功，呢啲實例係韓國人同埋台灣人對日本既情感差異可以睇到。
殖邊壯史

《 殖邊壯史》（粵拼：zik6 bin1 zong3 si2，Cimarron）係套1931年上畫嘅美國西部片，由Wesley Ruggles做導演。呢套戲喺1931年攞到奧斯卡金像獎最佳影片。
殘割女陰

殘割女陰係針對女人嘅割禮，將女陰割咗一部份，喺現代社會係種唔文明、違反人權嘅行為，但係北非唔少地方依然保留住呢種風俗。
殘差神經網絡

殘差神經網絡（residual neural network，ResNet）係指用咗「跳過連繫」（skip connection）嘅人工神經網絡。「跳過連繫」意思即係話有部份嘅人工神經細胞可以唔淨只連去下一層嘅細胞嗰度，仲可以「跳過」若干層連去（例如）兩層後或者三層後嘅細胞。殘差神經網絡係基於生物神經網絡嘅－現實嘅生物神經網絡好少可會好似廿世紀嘅前饋神經網絡噉完美清楚分層。
殘影空間

《殘影空間》（Shadows）係2023年上畫嘅港產片，由鄧麗欣、姜皓文、謝君豪、袁富華主演，陳志文執導。
套戲2019年拍，但到2023年先至有機會上畫。
殘疾人士登記證

殘疾人士登記證，俗稱殘疾證、白卡，係香港勞工及福利局康復服務中央檔案室為喺香港居住嘅殘疾人士提供嘅自願登記證件。呢款證件自1999年起推行，初時係張冇個人相片嘅證件。2005年4月起，大概兩年半內，逐步改換具防偽特徵並註有個人相片嘅證件。
個證有效期係2年（只適用於身體機能暫時受損及／或未滿11歲嘅細路同未滿18歲嘅後生）或永久（適用於身體機能長期或永久受損並年滿18歲嘅人）；而未滿11歲嘅細路同未滿18歲嘅後生持證人，有效期係2年或年滿11歲同18歲後嘅兩個月內（以較早者為準），持證人必須分別喺年滿11歲同18歲後嘅兩個月內，提出續證申請。
以下呢啲人合符資格申請：
聽覺受損
視覺受損
肢體傷殘
言語障礙
弱智
精神病
自閉症
器官殘障／長期病患
注意力不足過動症（ADHD）
特殊學習困難
池田司信

池田司信（粵拼：ci4 tin4 si1 seon3；日文：池田 司信(Ikeda Shinobu)；1962年1月5號—）係個日本足球員。

日本國家隊
1985年池田司信爲日本國家足球隊出過一次場。
池田圭

池田圭（1986年10月20號—）係日本足球員，司職前鋒，效力鳥棲砂岩。
池田昌子

池田昌子 ，係日本嘅一個女藝人同埋配音員。
池田昌廣

池田昌廣（1981年10月9號—）係日本足球員，司職中場，效力過佐川急便東京，湘南比馬，秋田藍閃電，Banditonce Kakogawa，及奈良倶楽部。
池田咲紀子

池田咲紀子（1992年9月8號—）係日本足球員，踢守門員，曾經喺2017年為日本女子足球代表隊出場8次。
池田太

池田太（1970年10月4號—）係日本足球員，司職後衞，效力過浦和紅鑽。
池田學

池田學（1980年7月3號—）係日本足球員，司職後衞，效力過浦和紅鑽，及湘南比馬。
池田昌生

池田昌生（1999年7月8號—）係日本足球員，打前鋒位置，效力福島聯。
池田昇平

池田昇平（1981年4月27號—）係日本足球員，司職後衞，效力過清水心跳，廣島三箭，仙台七夕，千葉JEF聯，愛媛FC，及FC岐阜。
沃神星

沃神星（Hertha），即係小行星135，係太陽系小行星帶嘅一粒小行星，喺1874年2月18號發現。
沃赫馬河

沃赫馬河係俄羅斯一條河，屬韋特盧加河嘅右支流，由科斯特羅馬州負責管轄，河道全長219公里，流域面積5,560平方公里，上游流經森林同沼澤地區。
沅江市

沅江係中國湖南益陽一個縣級市，總面積2136平方公里，人口73.8萬。
沈一貫

沈一貫（1537年—1615年），字肩吾、不疑、子唯，號蛟門、大圓居士，寧波人。係大明後期嘅大臣、隆慶二年戊辰科進士。佢喺明神宗萬曆年間做內閣首輔，並作為齊楚浙黨嘅阿頭同埋東林黨展開咗政治鬥爭。
沈亨倬

沈亨倬，係大韓民國嘅一個男藝人同埋演員。
沃莫哈梅徳

沃莫哈梅徳（War Mouhamadou，2000年4月4號—）係日本足球員，打中場位置，效力秋田藍閃電。
沅江

沅江（沅讀元，粵音：jyun4 gong1）係中國一江，出自貴州都勻，東北流入湖南洞庭湖。
沈亨

沈亨（英文：Shin Hyung），係韓國音樂製作人。
沅陵

沅陵係中國湖南懷化一個縣，總面積5825平方公里，人口62.2萬。
滑浪風帆紀念花園

滑浪風帆紀念花園（英文：Windsurfing Memorial Garden），香港嘅公園之一，花園之一，喺新界長洲，東灣長洲東堤路，隔條路係海灘。
花園紀念一九九六年，李麗珊喺阿特蘭大奧運會贏得滑浪風帆金牌，同時亦紀念區域市政局成立十週年。園內有十座雕塑，展示滑浪風帆。
滑石

滑石係種礦物，成份係矽酸鎂，質地軟，莫氏硬度將佢嘅硬度定義做1。
滑湖浪

滑湖浪、湖滑浪、湖面滑浪（Lake Surfing）就係喺一個相當大嘅湖上面滑浪。
同海滑浪，理想條件就係轉風向嘅時候。不過，湖上面風向轉之後，風好快會停或減弱，意味住最好滑湖浪嘅時間比較短。好多時，要等到翻風、天氣差時先出動。而海面滑浪人未必要，因為翻風吹起嘅浪可以係千里之外。風大，滑浪板更難控制。
滑湖浪喺淡水度玩，唔會畀鹹水醃，亦唔使驚危險海洋生物好似鯊魚，水母咁。
滑湖浪熱門湖包括加州華達州邊界嘅 Lake Tahoe 同美國加拿大邊境嘅五大湖。
滑翔

滑翔係一挺冇動力嘅飛行方式。打開一對翼，用空氣嘅阻力嚟飛行。啲大隻嘅鳥，好似鷹、雁，響高空飛行嘅時候經常噉樣飛。佢哋嘅翼唔喐，淨係打開。噉樣飛好慳力。飛機降落嗰陣亦都做滑翔飛行。滑翔嘅原理同紙鷂差唔多。
有啲人好鍾意滑翔飛行運動，佢哋開着冇動力嘅飛機（又叫做「滑翔機」）自然飛行。啲「滑翔機」多數都係冇任何動力嘅，部機慢慢降低高度，直到降落地面。不過遇到上升嘅氣流，亦都可以爬升滑行飛到更高嘅高度。叻嘅滑翔飛行員開着部冇動力嘅滑翔機可以飛幾十到幾百公里，甚至乎飛成千公里。飛得幾耐幾遠視乎天氣同大氣活動狀況。天氣對滑翔影響好大。天氣轉壞，起晒大風或者亂風，冇計，唯有搵個地方快啲降落，唔係嘅話好崖厂。有引擎嘅滑翔機唔夠高嗰陣可以自己點火飛高啲，再熄火，再慢慢滑。
滑浪

滑浪又叫衝浪，係種水上運動，喺海浪上面踩住或者揸住塊滑浪板去玩。
滑液囊

滑液囊（英文synovial bursa，複數bursae）係骨同骨之間嘅一層充滿液體嘅囊狀結構，用來緩衝同埋減少關節入便骨同骨之間嘅磨擦。
滑縣

滑縣係中國河南安陽一個縣，總面積1814平方公里，人口130萬。
滑浪風帆

滑浪風帆（Windsurfing）係種結合滑浪同帆船元素嘅水上運動，喺海浪上面踩住塊有帆嘅滑浪板去玩。
滑稽時代

滑稽時代（英文名：Laughing Times）係1980年上映嘅喜劇港產片，由吳宇森編導，石天、麥嘉、午馬、汪偉、李忠強同劉雅麗主演。
呢套戲從1980年12月24號至1981年1月11號上映嗰陣，總共收咗五百一十八萬多港紙票房。
溫莎王朝

溫莎王朝，係而家統治英國同英聯邦王國嘅王朝，由1917年英王佐治五世宣佈改姓溫莎開始計。
溫蒂·達靈

溫蒂·達靈（英文：Wendy Darling）係小飛俠同溫蒂嘅主角。
溫許二公誕

溫許二公誕，減筆寫做溫許二公𧩙、溫許二公旦，係疊滘慶雲坊開村祖溫公同許公嘅寶誕，有臨海廟。寶誕響正月十三。
溫超

溫超（1988年2月6號—）係廣州出世嘅演員同電臺節目主持，最出名係扮周星馳，尤其係把聲特別似，有史上最似周星馳嘅人嘅美譽。
溫超參加過香港TVB節目《Sunday扮嘢王》，亦喺中國大陸客串過《笑功震武林》等電影，到《吉星高照2015》重做埋主演。
溫車士打

溫車士打（英文：Winchester），或者叫溫徹斯特，係英國英倫東南衡州郡嘅城鎮，住4.5萬人。
溫莎大公園

溫莎大公園（英文：Windsor Great Park）係英國溫莎嘅一個大型公園。
溫裕紅

溫裕紅（英文：Esther Wan Yue Hung，1968年11月13號—2023年5月19號）係香港女演員，無綫電視前藝員，香港演藝學院畢業。
溫裕紅喺香港七、八十年代嘅草根階層成長，細個住喺百幾平方呎嘅公屋單位，屋企有阿爸阿媽同六兄弟姊妹，佢排最細。阿爸做小販，爛賭，唔畀家用，重要問阿媽要錢。阿媽為咗頭家兼幾份工，倒垃圾，運泥頭，乜嘢雜工都做。溫裕紅細個性格反叛，同父母關係唔好，直至喺中學加入劇社先搵到自己興趣。
2005年，溫裕紅證實生乳癌，之後已經好返。
2020年離開無綫電視。
2023年5月19號，溫裕紅因為乳癌復發擴散到腹腔過身，終年54歲。
潘國森

潘國森，香港親中派作家，祖籍廣東南海，香港作家協會副主席，因為經常發表分析金庸作品嘅著作而得到一啲關注。

政治立場
佢係香港親中派嘅支持者，曾經撰寫『二零一四甲午香港黃巾之亂』一書，當中以黃巾之亂形容2014年香港人爭取民主嘅雨傘革命，攻擊劉進圖、葉建源、戴耀廷作出失實陳述。
潘奕祺

潘奕祺，香港親中派人士，曾經被指喺2012年中共滲透香港大學學生會風波，幫助中共滲透嘅行動。
潘地亞王朝

潘地亞王朝（粵拼：pun1 dei6 aa3 wong4 ciu4，淡米爾文：பாண்டியர்），係前4世紀至14世紀嗰陣出現喺南印度嘅一個有好耐歷史嘅淡米爾王朝。
潘基文

潘基文（粵拼：pun1 gei1 man4，韓文：반기문，1944年6月13號—）係南韓人，做過聯合國秘書長同埋大韓民國外交通商部（後來改組成外交部）長官。
2006年10月13號，聯合國任命潘基文做第八屆秘書長，接替卸任嘅戈菲·安南，而佢亦喺同一年12月14號宣誓就職，並且喺2007年1月1號上任。兩輪任期至2016年12月31號，由古特雷斯接任。
潘多拉病毒

潘多拉病毒（粵讀：pun¹ do¹ laai¹ beng⁶ duk⁶，英文：Pandoravirus），係一類非常大型嘅病毒。其基因組比其它所有已知病毒都要大。直徑達1微米 。類似於Mimivirus及Megavirus等非常多非常大嘅病毒，潘多拉病毒亦感染變形蟲。但係該病毒嘅基因組卻包含1.9-2.5百萬鹼基對嘅DNA，係Megavirus嘅兩倍。與其它大型病毒相比，其外觀同基因編碼亦有非常大唔同。
呢種病毒喺水中生活 。
潘妮洛普

潘妮洛普（古希臘文：Πηνελόπεια / Pēnelópeia）係希臘神話裏面伊法基島嘅皇后，英雄皇帝奧德修斯嘅老婆。
佢唔淨只生得靚仲好聰明，對老公一條心，一路等奧德修斯返屋企。
濱田彰子

濱田彰子係日本足球員，曾經喺1986年為日本女子足球代表隊出場2次。
濱田洋平

濱田洋平 ，係日本嘅一個男配音員。

配音作品一覽
呢個表唔完整，歡迎加料。
濱田賢二

濱田賢二 ，係日本嘅一個男配音員。

配音作品一覽
呢個表唔完整，歡迎加料。
濱田克大

濱田克大（1991年10月7號—）係日本足球員，司職後衞，效力FC琉球。
濱田武

濱田武（1982年12月21號—）係日本足球員，司職中場，效力德島漩渦。
濱田水輝

濱田水輝（1990年5月18號—）係日本足球員，司職後衞，效力福岡黃蜂。
濱紫草屬

濱紫草屬（學名：Mertensia）係紫草目紫草科嘅一個屬。
無比滴

無比滴（Mopidick-s Lotion）係日本池田模範堂出嘅一隻外用藥水，係液體版本嘅無比膏，標榜有止痕同消腫嘅功效，有效成份包括薄荷醇、苯海拉明鹽酸鹽、樟腦同甘草次酸。
無比膏

無比膏（粵拼：mou4 bei2 gou1；日文：ムヒ(Muhi)；英文：Mopiko）係日本池田模範堂出嘅一隻外用藥膏，標榜有止痕同消腫嘅功效，有效成份包括薄荷醇、水楊酸甲酯同樟腦。呢隻藥膏1925年發明，1931年改配方用到依家。除咗日本之外，呢隻藥膏喺港澳星馬都算流行。
無牌駕駛

無牌駕駛係指司機喺未有有效駕駛執照嘅情況下揸車。
喺香港，呢啲行徑又叫做揸大膽車。
無比批

無比批（粵拼：mou4 bei2 pai1，Whoopie pie），係種焗出嚟嘅批，可以係曲奇、包或者蛋糕，源自美國。
無法長大

《無法長大》係中國歌手趙雷出嘅第三張專輯。喺2016年12月21號以獨立身份發行。

簡介
全碟作詞、作曲都係由趙雷一手包辦。呢張專輯嘅《再見北京》揮別咗佢過去嘅自己。專輯都用咗好多特別嘅音效，例如屋企嘅舊電視、微信嘅語音條，甚至有電磁爐嘅提示聲等等，趙雷想講音樂來源喺生活，亦都詮釋緊生活。專輯入面嘅《成都》同《阿刁》係比較紅嘅歌。佢都喺幾首歌入面加咗童聲。
無炎的愛

《無炎的愛》(英文：Always On My Mind) 是新加坡新傳媒私人有限公司製作嘅電視劇，由范文芳、鄭斌輝、李銘順、李錦梅、陳鳳玲主演，以2003年喺廣州首先爆發，之後傳到世界各地嘅非典型肺炎為背景。
無為

無為係中國安徽蕪湖一個縣，總面積2413平方公里，人口131萬。
田林

田林係中國廣西百色一縣，面積5584平方公里，人口25萬。
田村郡

田村郡（日文：田村郡／たむらぐん Tamura gun */?）係日本福島縣嘅一個郡。
田村響華

田村響華 ，係日本嘅一個女藝人同埋配音員。
田森大己

田森大己（1983年8月5號—）係日本足球員，司職中場，效力FC岐阜。
田棋

田棋（粵拼：Tin4 kei2）係一種喺廣東陽江嗰頭流傳嘅兩人跳棋遊戲。

棋具
棋盤係五乘五縱橫線交叉，一共廿五個棋點。
用兩隻色嘅棋區嚟分敵我，每方有十二隻棋。

棋規
啲棋擺喺棋點嗰度。每方有六隻棋放喺離己方最近嘅底橫列同次底橫行嘅左右兩邊，其餘六隻置埋一邊。
任何棋都要沿縱橫線郁。
每個回合個玩家可以用一隻自己嘅棋揀以下兩種行動之一：
串食：跳過兩隻相連嘅敵方棋降落係同方向嘅緊連空點，冇得連跳。郁完之後再將兩隻敵子移走。
走子：沿線到空嘅鄰點。
擔吃：無論係跳食定係走子，當自己嘅棋去到兩隻同線敵棋嘅中間，就將兩隻敵棋移走。
消滅所有敵棋嗰一方就贏。
田村雄三

田村雄三（1982年12月7號—）係日本前足球員，司職中場，效力過湘南比馬。
田村翔太

田村翔太（1995年2月4號—）係日本足球員，司職前鋒，效力福島聯。
田東

田東係中國廣西百色一縣，面積2806平方公里，人口43萬。
牲川步見

牲川步見（1994年5月12號—）係日本足球員，司職守門員，效力群馬草津溫泉。
牲畜章

牲畜章係伊斯蘭教典籍《可蘭經》入面嘅第6章（蘇拉）。
特例市

特例市係日本一種市級政區，特權比中核市少、比普通嘅市多。
物體

物體（粵拼：mat6 tai2）響物理學上，係指一群物質嘅聚集，而又畀人認定做獨一嘅。例如棒球係一個物體，但係個棒球本身係由好多粒子組成。
物體恆存

物體恆存（object permanence）係一個概念。具有物體恆存概念嘅心靈了解到，一件物件就算自己睇唔到都唔表示嗰件物件唔存在。
物體檢測

物體檢測係一種跟電腦視覺同圖像處理有關嘅計算機技術，用於檢測數字圖像同影片中特定類別嘅語義對象（例如人，建築物或汽車）嘅實例。 精心研究嘅對象檢測領域包括人面檢測同行人檢測。對象檢測喺計算機視覺嘅許多領域都有應用，包括圖像檢索同視頻監視。

用途
檢測道路物體
物體檢測廣泛用於電腦視覺任務，例如圖像註釋， 行爲識別， 人面檢測，人面識別，影片物體佮埋分割。物體檢測亦都用喺跟踪對象，例如喺足球比賽當中跟踪球，跟踪板球拍嘅運動或跟踪視頻入便嘅人。

概念
每個對象類都有自己嘅特徵，有助於對個類進行分類。例如，所有圓都係圓形嘅。對像類檢測用到啲特徵。例如，搵緊圓嗰陣，搵啲離點（即中心）有特定距離嘅對象。同樣，搵緊正方形嗰陣，需要啲搵邊角垂直邊長又相等嘅對象。類似嘅方法用於人面識別，可以搵對眼、隻鼻同埋嘴唇，又可以搵膚色同眼距等特徵。

方法
喺Microsoft COCO testdev數據集http://mscoco.org度比較各種檢測器嘅速度同準確性 （所有值均由這些算法嘅作者喺https://arxiv.org文章中找到）
用於對象檢測嘅方法通常分為基於機械學習嘅方法或基於深度學習嘅方法。對於機器學習方法，有必要首先使以下方法之一定義特徵，然之後使諸如支援向量機（SVM）嘅技術進行分類。另一方面，深度學習技術唔使特定定義好嘅特徵就端到端噉檢測到對象，好多時基於卷積神經網絡（CNN）。
定義特徵抑或劃分區域嘅方法：
機器學習方法：
基於Haar特徵嘅Viola–Jones對象檢測框架
尺度唔變特徵變換（SIFT）
定向梯度直方圖（HOG）特徵
深度學習方法：
區域提議（Region Proposals，用於R-CNN， 快速R-CNN， 快速R-CNN， 級聯R-CNN  ）
單發MultiBox檢測器（Single Shot MultiBox Detector，SSD） 
你衹睇一次（YOLO）    
用於目標檢測嘅單發細化神經網絡（RefineDet） 
Retina-Net 
變形得嘅卷積網絡（Deformable convolutional networks）
特修斯

特修斯（希臘文：Θησεύς；拉丁文：Theseus），又嗌忒修斯、提修斯，係傳說入面嘅雅典國王。紀德嘅長篇小說《特修斯》嘅主角就係佢。
物質量

物質量，又叫物量、摩爾量，係指一堆固定大細嘅粒子有幾多微粒，包括分子、原子、離子、電子，通常用摩爾去計。
特修斯嘅船

特修斯嘅船（英語：ship of Theseus），又叫特修斯悖論，係一種同一性嘅悖論。1世紀嗰陣嘅希臘作家普魯塔克提出咗呢個問題：「如果特修斯嘅船上面啲木頭逐漸畀人替換，直到所有嘅木頭都唔係本身嗰啲木頭，噉呢艘船重係唔係本身嗰艘船呢？如果話係，但係佢已經冇晒當初嗰艘船嘅任何一舊木頭；如果唔係，噉佢又係幾時開始變咗第二艘船呢？」呢類問題依家就畀人叫做「特修斯嘅船」。
燕斯布陸

燕斯布陸（粵拼：jin3 si1 bou3 luk6；德文：Innsbruck）係奧地利蒂羅爾州首府，全國第五大城，曾經搞過幾次國際冬季運動會。
燕氏

燕（粵拼：jin3）係唐人姓氏，喺《百家姓》裏頭排第315位。
呢篇燕氏係同姓氏有關嘅楔位文章，重未寫完嘅。麻煩你幫手充實佢。
燕帖木兒

燕帖木兒（蒙古語：ᠡᠯᠲᠡᠮᠦᠷ，西里爾字母：El Temür，1285年—1333年），蒙古欽察氏。係元末嘅權臣，佢喺元明宗、文宗、寧宗同惠宗在位時做咗太師、中書右丞相，亦俾封做太平王。
燕嶺公園

燕嶺公園（粵拼：jin3 leng5 gung1 jyun2）係中國廣東廣州一公園，2010年9月30號起好，位置喺天河區瘦狗嶺，西北靠禺東西路；東北靠粵墾路；東靠東莞莊；南靠廣園快速路。
佢亦係2010年亞運一公園配套工程，佔地26.7公頃。
燕巢區

燕巢區（粵拼：jin3 caau4 keoi1）係台灣高雄市嘅一個市轄區。
燕羅街道

燕羅係中國廣東深圳寶安區下邊嘅一個街道，叫燕羅街道，下轄5個社區。
燕窩

燕窩係某啲品種燕嘅巢，最多係來自印尼一帶諸島。燕窩係唐人貴價補品，跟價來排，最靚嘅叫官燕、普普通通嘅叫常燕，質素唔多靚嘅叫毛燕。

名
燕窩個窩，即係巢咁解。

史
燕窩生意，由南洋到唐山，多數都喺唐人同葡萄牙人手上。舊時係宗大生意。

產地
舊時多數燕窩都喺渣華同蘇門答臘出口。家下唔少地方都有。

巢
燕窩係由一種細燕學名Hirundo esculenta而來，佢食咗一種海草，學名Gelidium，就可以分泌種膠質來造巢。個巢睇起來就好似膠線整埋一堆，巢白色，帶紅。佢厚唔過銀匙羹，四分一到半安士。乾咗會脆，縐（讀巢）縐地，大細同鵞蛋差唔多。

價值
燕窩產地，有軍火鎮守
燕窩越白、越乾身、越乾淨就越貴。佢地會包埋一扎，用籐護住個形。
燕窩品質，要視乎地點、山窿大細、同埋時節。最好嘅燕窩係未哺蛋之前得手。如果只係有蛋，咁都係重係值錢。如有燕仔，或者飛走晒，就一啲都唔值錢，因為變晒深色，有血，有羽毛，有沙泥。
燕窩係一年採兩次，就算山窿唔理一兩年，都唔會有多。舊時會有啲土王派人守住，以免埋人入咗去。家下都係一樣咁保安深嚴。
地點來講，最靚嘅係山窿最深嘅地方，尤其係越濕越好。嗰度如果無乜搞亂，基本可以採到無限期。唔係話係越係海邊就越有利，反而深入50哩重更加有利可圖。

採法
好多巢都係海邊山窿，好多石，有唔少係個口喺水上幾百呎高，下面浪濤洶湧。而山窿裏便黑蚊蚊，最點住火把或者燈先睇到，又要擔梯揸籐，左爬右爬，先上到去個巢。只要稍稍唔小心跣跣，都會粉身碎骨。所以好多時只會搵啲後生仔做。
採咗落來，就會好小心咁清走啲羽毛同塵土。響太陽下曬乾，包裝好就可以拎去賣。

食法
煮好食得嘅燕窩
唐人信燕窩可以補身，又完全對人無害。
燕窩拎來食之前，首先要將所有異物清除，咁會用鉗仔同刀仔。清晒之後，用水洗下，就浸佢幾成膠，就可以用來煮餸。
無聲絕境2

《無聲絕境2》（A Quiet Place Part II）係齣2021年美國恐怖電影，《無聲絕境》續作，由尊卡辛斯基執導，艾美莉賓特、諾亞祖比、美莉遜西蒙斯主演。
無聲除阻

無聲除阻（粵拼：mou4 sing1 ceoi4 zo2；英文：No audible release）係指一吓塞音延遲除阻或者除阻嗰時聽唔到「爆發」。
無肉星期一

無肉星期一，又叫綠色星期一、食素星期一，係種推廣食素文化嘅活動，鼓勵人逢星期一唔食肉齋食素。
無花果

無花果（粵拼：mou4 faa1 gwo2；學名：Ficus carica）；又叫映日果（jing2 jat6 gwo2）、優曇缽（jau1 taaam4 but3）、阿駔（aa3 zou2）、底珍樹（dai2 zan1 syu6）、蜜果（mat6 gwo2）、蟲癭花（cung4 jing1 faa1）；英文嗰邊嗌「fig」；佢係桑科榕屬嘅一種落葉喬木仔或灌木。原產地喺西南亞嘅沙地阿剌伯同也門等地。呢種植物重係植物界入面，根系最深嘅植物。

名
好多人以為無花果係唔開花就結果嘅樹，但實際無花果係有花嘅，不過佢啲花係匿埋咗喺比較肥施大隻嘅花托入面，喺植物研究學入面話嘅係隱頭花序，所以「無花果」嘅名就係噉嚟。

蟲癭花
由於有啲品種嘅無花果入面重有寄生蜂生出嚟嘅卵響度，日後就靠羽化出嚟嘅寄生蜂傳啲花粉過嚟搞出個核，所以「蟲癭花」嘅名就係噉嚟。

樣
呢種植物一般有12m高，樹皮係灰啡色，比較光滑。

花
佢啲花一般生喺肉質嘅花托邊嗰度，而且佢啲花樣係好似啲毛噉，而且比較細，顏色係淡紅色。其中上半部分係花公，下半部分係花乸。有啲品種入面重有寄生蜂生出嚟嘅卵響度。不過人食出嚟嘅無花果就唔係果嚟嘅，而係漲大到變成肉波嘅花托。

核
佢嘅果啲核係好細粒，生食嗰陣食唔出。

根
呢種植物一講到根系，佢係直根嘅品種。而佢嘅根可以去到-120m嘅深度咁深。而呢個紀錄係家吓植物界嘅根系紀錄入面，到而家為止一直都未有植物打破佢嘅紀錄。

品種
無花果喺成個地球入面，有成1000幾個品種。重可以分成4個類：

用途
用無花果整嘅印度甜品
無花果嘅味道比較靚，好似啲香蕉噉，營養比較多，而鮮果入面有成15——28%嘅果糖同葡萄糖響度。而佢嘅果可以用嚟整蜜餞、果乾、果醬同罐頭食品都得，甚至佢嘅果乾用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
無花果嘅果乾可以做藥，可以醫哮喘、咳、嘔血同痔瘡呢啲病。
無花果章

無花果章係伊斯蘭教典籍《可蘭經》入面嘅第95章（蘇拉）。
無胃口

無胃口，又叫食慾不振，係指對食無乜興趣，唔想食嘢，亦係好多病都會有嘅病徵。
無花果樹嘅比喻

耶穌對佢哋講一個比喻話：「你哋睇見無花果樹同各種嘅樹，生出新嘅樹葉，你哋睇見自然就知道夏天就快到。同樣，當你哋睇見呢啲事發生，就知道上帝嘅國就快到。我實在話畀你哋知，呢個世代重未過去，呢一切都要發生。天地要廢去，我嘅話卻絕對唔會廢去。」
」

解釋
無花果樹，喺聖經裏面成日都用嚟形容以色列國，其他嘅樹就用嚟形容世界其他列國。所以當樹枝發嫩長葉嘅時候，噉就係指以色列國正在發展成長，甚至佢嘅民族主義正在擴張，日益壯大嘅時候；可能係耶路撒冷會被拆毀同埋世界末日嘅預兆。呢啲記號指出咗耶穌再來嘅時間臨近。無花果樹嘅比喻教導信徒應該忍耐等候主再來，因為耶穌再來嘅日子，係冇人能夠推測嘅，連耶穌都唔知道。
無艷檀屬

無艷檀屬（粵拼：mou4 jim6 taan4 suk6，Acosmium ），係豆目豆科蝶形花亞科嘅其中一個屬。
無聲絕境外傳：首襲日

《無聲絕境外傳：首襲日》（A Quiet Place: Day One）係齣2024年美國電影，《無聲絕境》嘅外傳作品，由邁克沙諾斯基執導，雷碧達尼安高、祖瑟昆恩、艾力斯禾夫、迪蒙漢素、邁克沙諾斯基主演。
獅子山下的故事

《獅子山下的故事》，前名《獅子山下·情》，係套2022年中國電視劇，為慶祝香港主權移交25週年而製作，國家廣播電視總局2021年網絡視聽節目精品創作傳播工程嘅入選作品，由紫荊文化集團有限公司、上海騰訊企鵝影視文化傳播有限公司、北京凡一文化傳播有限公司出品同埋北京凡一文化傳播有限公司製作，黃覺同胡杏兒領銜主演，李治廷、謝君豪、吳千語、樊亦敏、周柏豪、許雅婷、梁靖康、陳家樂、楊明娜及熊黛林主演，聶遠同埋翁虹特邀主演，譚耀文同埋羅嘉良特別演出。呢套劇以時代變遷為背景，講述咗香港一間茶餐廳幾代人嘅故仔，2022年6月12號起中央電視台綜合頻道黃金檔劇場首播。

播出時間
除非特別寫明，否則本文所有時間都係以UTC+8時間為準。

外間反應
主演嘅胡杏兒曾經透露，劇集係喺佛山片場嘅街景拍攝，並且經過後期製作處理，有部分網民就覺得鏡頭太假，點解係全布景。
獅子山隧道

獅子山隧道（英文：Lion Rock Tunnel），簡稱獅隧，係香港最早通車嘅行車隧道。隧道穿過獅子山，貫通沙田同九龍，係連接九龍同新界嘅三條主要隧道之一，另外兩條係城門隧道同大老山隧道。收費廣場響沙田區嘅大圍，最初一共有10個收費亭，之後加到13個。

史
1960年代嗰時，香港發生旱災，香港政府需要鑿通分隔九龍和新界嘅山脈，容納食水輸送管連接船灣淡水湖同市區，亦順便起一條可容納兩條行車道同三條大水管嘅隧道，隧道喺1967年通車。
後嚟再響隧道旁邊鑿第二條兩線行車隧道（即係而家北行管道，個名叫第二獅子山隧道），1978年通車，令隧道成為雙程雙線分隔雙管隧道。
維基同享有多媒體嘅嘢：Lion Rock Tunnel
獅子山隧道公路

獅子山隧道公路（英文：Lion Rock Tunnel Road）係香港公路，貫通九龍到沙田。按地理可分三段，卽九龍段、隧道段同沙田段。九龍段由獅子山南腰，九龍仔打上窩打老道，到獅子山隧道九龍出入口。隧道段卽獅子山隧道。新界段由獅子山隧道收費廣場，到大埔公路大圍段。除咗新界沙田路到大埔公路大圍段一截仔外，其餘都係1號幹線一部份。一般人講嘅獅子山隧道公路，淨指沙田段。

公路
官方並無分段之稱，按地理分九龍、隧道及沙田。

九龍段
九龍段只係一小段，就係龍翔道以北，去到隧道口。有路南通窩打老道，有支路橫駁龍翔道。佢山腰打落好近廣播道住宅區，不過無路直往。西面有獅子山公園。

隧道段
内文：獅子山隧道
隧道段卽獅子山隧道，實情係兩條隧道，後起一條叫第二獅子山隧道。兩條隧道，筆直平排，呈南北向，稍偏向西北或東南。

沙田段
沙田段，起自沙田文化博物館個路口，卽大埔公路大圍段、大埔公路沙田段、同沙田正街成十字路口，經獅子橋南過城門河，穿過大涌橋路同車公廟路嘅十字路口，上山同沙田路匯合。再西南向過隔田村經紅梅谷，與紅梅谷路匯合。近仁安醫院有獅子山隧道收費廣場，往西南過獅子山隧道辦事處，就到隧道沙田山入口。
獅子嶺

獅子嶺，又叫做煙墩嶺，係抱住香港嘅九龍同新九龍嘅山嶺。呢個山嶺係新九龍同新界嘅分界綫所在。呢個嶺包括琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等。其中獅子山同煙墩山就係呢個嶺嘅代表。
獅子座

獅子座（Leo）係家下八十八西洋星座之一。佢響天球赤道一帶，佔天球面積947平方度。地球北半球來講，獅子座係春天嘅星座，即係春夜會見到。肉眼可以睇到嘅星，約莫70粒到。有一到四等星18粒，即係有1等星1粒、2等星2粒、3等星3粒、4等星12粒。

歷史
獅子座係古希臘托勒密所編嘅托勒密48星座之一。
獅子山郊野公園

獅子山郊野公園（Lion Rock Country Park）係香港嘅郊野公園，1977年6月24號劃定，喺九龍黃大仙區同新界沙田區，獅子山一帶，有557公頃大。
玩家角色

玩家角色（英文：player character）指一隻遊戲當中由玩家控制嘅角色，喺單人遊戲入面通常會係故仔嘅主角。
玩家對戰

玩家對戰（英文：player versus player，PvP）指喺多人遊戲當中玩家同玩家之間對局。
玩家對抗環境

玩家對抗環境（英文：player versus environment，PvE）係指喺多人遊戲當中真人玩家同由電腦控制嘅玩家對局。
玩具鋼琴

玩具鋼琴係一種玩具同鍵盤樂器，形似鋼琴，專畀細蚊玩，一般大細唔過五十厘米，亦叫玩具琴。鋼琴用鋼綫發音，然而玩具就唔係。玩具19世紀中已經有，至初有㪣玻璃發音，又有敲木琴咁。如今唔少用鋼枝、鋼條，或其他五金合金之類，敲擊發音。亦有好多用電子零件發音。
音階抄鋼琴，然而視乎平貴，音域有所收窄，窄到去到一個八度上下多一啲。音準亦然，平嘢未必準。有啲唔配黑鍵，只扮嘢畫上去。音域越廣越貴，亦越大部。
話就畀細蚊玩，亦有啲曲會用玩具鋼琴伴奏，甚至有專門樂曲。
玩命招魂夜

《玩命招魂夜》係套南美洲嘅恐怖片，2020年10月29號上畫。
玩命·飛車·殺人狂

《玩命·飛車·殺人狂》（Death Proof）係一部2007年嘅美國電影，由昆頓塔倫天奴執導。主角係卻羅素。
特洛伊

特洛伊（Troy）係古希臘時代一個城邦，喺細亞細亞西北，當今土耳其境內。最出名就係古希臘詩人荷馬記載曾經發生過一場特洛伊戰爭。
特洛伊木馬

特洛伊木馬（粵拼：dak6 lok6 ji1 muk6 maa5，Trojan Horse）係希臘軍隊喺特洛伊之戰度，用嚟攻破特洛伊嘅木馬。木馬屠城記一直畀科學家睇做神話故事，直到喺十九世紀畀業餘考古學家亨利希施利曼（Heinrich Schliemann）證實特洛伊城嘅遺址。
特洛伊木馬程式

特洛伊木馬程序（英文：Trojan Horse，病毒編碼：（操作系統名）.Trojan.**.**），港澳叫特洛伊木馬程式，係一種未經電腦授權就自己識行嘅惡意程序。喺定義入面嚟講，佢係扮成個實用嘅軟件或遊戲噉氹啲用户嚟裝佢，而達到監控或偷人哋嘅個人信息嘅一種程序。雖然話木馬係一種程序，但有好多人話木馬係一種病毒嘅類，係因為而家有好多同電腦病毒有關嘅技術都扯埋木馬技術落水嘅，而且兩個都係成對噉出現。但喺某啲意義嚟講，木馬已經係融入咗病毒嘅大家庭入面喇。呢種病毒同一般嘅電腦病毒都有唔同，佢識得扮嘢扮到好似個堅嘅程序噉，嚟吸引啲用戶嚟下載佢。同蠕虫病毒唔一樣，佢係唔可以自我複製。而一下載咗呢啲所謂嘅「程序」，雖然話睇落去都幾好，但係大多數都係一激活咗之後就開始搞搞震喇，因為佢識向用戶用緊嘅電腦搞破壞同埋偷文件，甚至係邊隻用戶名同密碼呢啲好緊要嘅秘密信息都會攞埋，甚至連部電腦都俾黑客遠程控制都得。而呢種病毒重危害住成個互聯網嘅安全。因為佢有好強嘅隱蔽性，隱蔽到連普通用户中咗毒之後都唔知發生咗啲咩事。而世界上第一個特洛伊木馬病毒係喺1986年由PC-Write 2.72入面出現咗，嗰陣嘅木馬病毒嘅後果係成個硬盤入面啲嘢都冇嗮。

名
内文：特洛伊木馬
「木馬」嘅名出喺希臘神話入面。由於希臘聯軍喺打緊仗嗰陣，就詐諦投降，留低咗隻木馬響度，而特洛伊人就將佢當成係戰利品，就帶返咗入去城度。而特洛伊人就以為係贏咗呢場仗就好開心，點知開心咗無耐，喺木馬入面就飆咗班希臘兵出嚟，佢哋就靜鷹鷹噉開咗個城門嚟畀城出面嘅軍隊入嚟，最後特洛伊城就俾希臘軍打沉咗。由於呢種電腦病毒同佢嘅行為差唔多噉，所以「特洛伊木馬病毒」嘅名就係噉嚟。

執行行為
木馬病毒嘅行為包括：
刪除文件
攔截文件
修改文件
複製文件
影響嗮成部電腦嘅本地同網絡嘅性能。

分類
木馬喺電腦入面有好大嘅攻擊威脅性。一般嚟講，呢啲程序可以向網頁地址度搞DoS攻擊。可以喺電腦A度同埋其他中咗毒嘅電腦度發好多次請求而搞出攻擊目標過載而出現嘅嘢，嗰啲就係喺操作系統入面講嘅「拒絕服務」喇。喺電腦嘅執行類入面可以分開幾個類：

後門
後門木馬係可以俾黑客嚟遠程控制感染咗木馬嘅電腦，而且重可以想做乜就做乜，幾乎冇王管咁滯。其中呢行係包括咗發送、接收、啟動同埋刪除文件，顯示文件，重有重啟電腦都得。佢成日都將一組電腦搞成個僵屍網絡嚟做其他惡意嘅行為。

漏洞
内文：電腦系統漏洞
漏洞就係黑客用程序嚟喺用緊個人台電腦度，用程序嘅漏洞嚟偷嗮啲文件同埋代碼。

RootKit
Rootkit係喺使用者嘅系統入面嘅指定物件或行為度匿埋。而Rootkit喺大多數嘅目的係唔冇俾殺毒軟件CHECK到嚟延長惡意程序喺感染咗木馬嘅電腦度嘅運行時間。

網銀
内文：網上銀行
網銀木馬係用嚟偷嗮某用戶喺網站度用緊嘅網上銀行系統、電子支付系統同埋信用卡或借記卡嘅帳號信息。

下載器
下載器木馬係可以喺某人嘅電腦度上傳或下載同安裝最新版本嘅惡意程序。

釋放器
釋放器木馬係黑客用呢啲程序喺部電腦度安裝木馬同/或病毒，或唔畀殺毒軟件查到呢啲惡意程序出嚟。不過唔係冚唪唥嘅殺毒程序都可以查到呢啲呢類木馬嘅全部組件出嚟。

流嘅病毒軟件
流嘅病毒軟件木馬雖然話同殺毒軟體嘅行為差唔多。但佢係用嚟呃使用者啲錢嚟清走發現嘅「威脅」。其實根本就冇呢啲「威脅」響度。

遊戲盜號
内文：線上遊戲
遊戲盜號密碼係識偷網絡遊戲入面嘅帳號信息。

即時通訊
内文：即時通訊軟件
即時通訊木馬係識偷嗮啲即時通訊軟件入面嘅用戶名同密碼。

酬金
酬金木馬係可以改到電腦入面嘅數據，搞到電腦用都用唔到或用户唔可以用到指定嘅數據。凈係得用户畀咗黑客要求話幾多錢之後先至會畀返啲數據或恢復返台電腦嘅嘢。

短信
呢啲程式會喺您台流動設備向收費嘅冧巴度發短信，搞到用戶冇嗮啲預存話費響度。

代理
代理木馬係識喺使用者嘅電腦度開HTTP、SOCKS等代理服務嘅功能。而黑客可以將感染咗代理木馬嘅電腦當成係跳板嚟做黑客活動而去到隱藏自己嘅要求。

扮嘢方式
木馬病毒嘅危害方式就有好多種，其中佢有俾人話係好蠱惑嘅，就係識得扮嘢。而木馬病毒嘅扮嘢方式就有6種。分別係改圖標、綁文件、流嘢嘅出錯行為、訂咗嘅端口、自我銷毀同埋自動改名呢幾種。

防範
買有即時監控功能同埋防火牆功能嘅殺毒軟件，重要定時查下殺毒軟體嘅相關功能組件係點。因為日日都有電腦病毒，而且重越嚟越新，花式重犀利咗幾多下，所以必須要更新病毒庫嚟查最新嘅木馬病毒。
唔冇去埋嗮啲唔知出處嘅網站。唔用唔知喺邊度出嘅軟體。
唔冇噉罅埋就信埋嗮啲即時通訊軟件入面嘅好友發過嚟嘅網址同埋文件。因為有部分木馬病毒係用呢個方法嚟傳播。
定期檢查系統帳號。因為黑客好鍾意用克隆帳號嚟控制人哋嘅電腦。佢哋係啟動一個系統入面嘅預設帳戶，但係呢個帳戶唔係成日用嘅，之後用工具將呢個帳戶升到管理員嗰度，雖然話睇落去同原本個賬號差唔多噉，但係呢個所謂嘅「克隆帳戶」就係操作系統入面，最大嘅安全隱患，而黑客就係用呢個賬號嚟隨便噉控制你部電腦都得。
禁用不明嘅系統服務。如估您喺邊日發現咗系統點解行得咁慢，用咗殺毒軟件都查唔出乜事，好有可能係人哋通過入侵咗你嘅電腦之後，開咗「特種服務」。嗰陣時，你要查下系統入面有冇打開咗呢啲噉嘅不明服務？如估發現咗呢啲服務唔係你開嘅話，可以停咗佢。
特濃咖啡

特濃咖啡又叫濃縮咖啡（意大利文：espresso），係種口味好重嘅咖啡，用高壓滾水撞落咖啡粉度，令杯咖啡有好濃嘅咖啡成份。特濃咖啡可以就咁飲，亦可用嚟沖其他種類嘅咖啡。
特異刺激方法

特異刺激方法（oddball paradigm）係心理學實驗嘅一種，指研究者俾受試者睇某個刺激（）若干次，然後間中會出現一個異常（同  唔同）嘅刺激，然後再睇吓受試者對呢個異常刺激有乜反應。可以睇吓不匹配負向波。
特殊學校

特殊學校係專為身體上或智力上有特殊需要嘅學生而設立嘅學校，例如視障、聽障、肢體傷殘、智障、情緒或行為有問題等嘅學生，為佢哋提供特殊教育。

香港
内文：香港特殊學校一覽
教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校（包括一間喺18間公營醫院裏面開設班級嘅醫院學校），為視障、聽障、肢體傷殘、智障，同埋有情緒或者行為問題嘅兒童提供教育服務。呢啲特殊學校接受政府資助並由唔係政府嘅機構營辦。其中有部分學校亦擔當資源中心嘅角色，支援普通學校照顧有特殊教育需要嘅學生。
香港嘅特殊學校一般根據學生嘅特殊需要分為以下六種學校：
視障特殊學校
聽障特殊學校
肢體傷殘特殊學校
群育學校（為有適應困難學生而設，一般都係有紀律問題）
智障特殊學校（又分為：輕度智障特殊學校、中度智障特殊學校、輕中度智障特殊學校、嚴重智障特殊學校）
輕度智障兒童學校（智商介乎55至69分，最高到小五至中一嘅心智年齡）
中度智障兒童學校（智商介乎25至54分，最高到小學中高年級嘅心智年齡）
嚴重智障兒童學校（智商水平24分或以下，心智年齡完全係嬰兒階段）
醫院學校

臺灣
喺臺灣，特殊學校係根據《特殊教育法》嘅規定設立，可以分為綜合性嘅特殊教育學校，或專門性嘅啟聰學校、啟明學校等。普通學校亦可以設立特殊教育班級以彌補特殊教育學校嘅不足。

日本
喺日本，提供特殊教育嘅學校叫做「特別支援學校」（2007年之前叫做「養護學校」），根據提供教育同照護嘅唔同功能，可以分為智能同情緒障礙、肢體障礙、特殊疾病三種。
特殊學習需要

特殊學習需要（粵拼：dak6 syu4 hok6 jaap6 seui1 yiu3，special education needs，簡稱SEN）係指嗰班比大多數同齡細路喺學習同發展方面遲緩、困難或者殘疾嘅學童。有特殊學習需要嘅細路可能需要同其他同齡細路更多嘅幫助，呢種幫助叫做特殊教育。特殊學習需要嘅學童分唔同類別，主要症狀包括讀寫障礙、智力障礙、自閉症、發展遲緩、情緒障礙、過度活躍症等。

特教學習形式
集中式特教班：由特殊教育老師全部擔任所有教學、學童互動嘅工作。
合作制班：大部分時間都由特殊教育老師進行教學工作，少部分時間參加普通班
資源教室：學生大部分時間都喺普通班接受教學，但係有少時間需要特教資源嘅時候可以嚟資源教室獲取相關管道。
普通建教班：將學生直接安置喺普通班，以肢體障礙學童常見
床邊教學：針對有嚴重疾病而離開唔到屋企、病床嘅孩童，進行到府教學嚟協助佢哋課業發展。
特洛伊戰爭

特洛伊戰爭係古希臘傳說嘅一場戰爭，最出名嘅地方係古希臘軍隊將士兵收埋喺隻木馬入面，等敵方將木馬當戰利品送入特洛伊城入面，士兵再喺城入面行走來開城門，引大軍入城，最後贏咗。
特濃咖啡機

特濃咖啡機又叫濃縮咖啡機，係專門泡製特濃咖啡嘅咖啡機，1884年首先喺意大利拖連奴出現，部機將高壓滾水撞落咖啡粉而沖出咖啡。
玄戈

玄戈喺斗杓搖光之外。
玄戈，恆星之一，星官之一。避諱之故，亦有寫元戈。傳統上星官只得佢一粒星，然而大清儀象考成，增補二粒。
大清皇帝愛新覺羅玄燁，臣民要避玄字，都寫成元戈。
玄戈之星，介乎北斗之搖光，同招搖之間，暗過搖光同招搖，視等四等一八。離地球九十九光年。西洋星座中，屬牧夫座，為λ星。

星官
玄戈周圍星官。
玄戈歸入紫微垣。就喺北斗搖光左近，斗杓直指就係。玄戈附近有招搖同天槍兩官。
儀象考成附兩星，玄戈增一、玄戈增二。
星官分野
玄勝熙

玄勝熙，係大韓民國嘅一個女藝人同埋歌手。
玄智慧

玄智慧（Maria Yuen Chi Wai，현지혜）係香港1980年代後期到1990年代早期著名嘅韓國籍電影女星。佢來港早期只負責喺色情電影中擔任角色。後來到咗1980年代後期，由於香港電影蓬勃發展，加上喺香港日子耐咗，學識咗廣東話，加強咗佢同其他電影製作者嘅溝通，使佢嘅才華得以顯現，從而擺脫過往「脫星」嘅形象。
玄天上帝誕

玄天上帝誕，減筆寫做玄天上帝𧩙、玄天上帝旦，係玄天上帝嘅寶誕。寶誕響二月廿五。
玄朱妮

玄朱妮，係大韓民國嘅一個女藝人同埋歌手。
玄武

玄武係四象之一，形象係隻玄色嘅龜，代表北同冬季。
玄壇誕

玄壇誕，減筆寫做玄壇𧩙、玄壇旦，係武財神趙玄壇嘅寶誕。寶誕響三月十五。
獨魯萬

獨魯萬（Tacloban）係菲律賓東維薩亞斯首府，人口24萬。
獨角仙屬

獨角仙屬（學名：Trypoxylus / Allomyrina）係兜蟲下嘅一個屬。
包括獨角仙呢個物種。
獨角鯨

獨角鯨得2隻牙，2隻都喺上顎。雌性嘅牙通常埋喺牙床，但雄性嘅左牙會生出嚟，變成一條好長嘅牙，可長達三米。喺中世紀以前，商人同埋鍊金術士會將一角鯨視為神祕嘅生物，佢嘅長牙會被人當做「獨角獸嘅角」，好有買賣價值。
獨龍族

獨龍族係中國其中一個少數民族，主要住喺雲南，人口7千。
獬豸

獬豸（粵拼：haai5 zi6），係中國傳說嘅神獸，外觀似羊同鹿，頭頂正中有隻角，條尾似蝸牛。
獨角仙

獨角仙，又有叫日本兜蟲或者雙叉犀金龜，係金甲蟲科兜蟲亞科之下嘅一個物種。獨角仙係其中一種最出名嘅兜蟲：佢哋廣泛噉分佈喺東亞多地，包括日本列島、臺灣、朝鮮半島至華東等地嘅森林都見得到佢哋嘅蹤影；佢哋全身有硬淨嘅「甲」保護住（多數甲蟲都有嘅特徵），同多數嘅兜蟲一樣，佢哋當中啲公嘅頭前方有大隻嘅角，啲公會用角嚟打交爭地盤同埋交配權利。
喺日本文化裏面，獨角仙有一定嘅文化意義：獨角仙公嘅角，畀日本人覺得望落似武士戴嘅頭盔－事實係，獨角仙個日文名就係嚟自武士兜同蟲嘅結合嘅；獨角仙廣受日本人喜愛，日本嘅細路好興養佢哋做寵物，而且日本嘅媒體作品仲時不時會用獨角仙嘅形象，例子可睇吓《寵物小精靈》呀噉。

形態
睇埋：兜蟲
獨角仙係兜蟲下嘅一個物種。
獨角仙以兜蟲嚟講唔算大隻。佢哋成蟲可以去到成 8 cm 咁長，當中公（4 - 8 cm）體型大過乸（4 - 6 cm）些少；
無論公定乸，一隻成年嘅獨角仙同多數嘅甲蟲一樣「有硬甲」：佢哋由頭到腹都畀一浸又厚又硬淨嘅外骨骼（尤其係翼鞘）保護住，背脊有兩對翼，一對厚嘅翼加一對好似薄膜噉嘅翼，令到獨角仙曉飛，仲能夠垂直起飛；喺色水上，獨角仙屬於比較暗淡嘅甲蟲－佢哋身體軟嗰部份呈啡色，而硬淨嘅外甲就係深啡至黑噉嘅色，唔似得（例如）外甲呈淺綠噉色嘅大力士甲蟲（；另一種出名嘅兜蟲）。
同第啲兜蟲一樣，獨角仙公乸明顯唔同樣：公同乸嘅成蟲最樣眼嘅分別係，獨角仙公嘅頭前方有兩隻角，一大一細，兩隻都分叉，當中大啲嗰隻會成 Y 字噉形；喺夏天（交配季節）嗰陣，啲獨角仙公會用佢哋嘅角嚟玩相撲，嘗試用力量制服對手，一嘢撬到對手飛起，而打贏咗嘅公就會得到地盤；除此之外，一隻獨角仙公隻角大，反映咗佢喺幼蟲階段嗰時得到良好嘅營養－啲乸會偏好同角大又強壯（爭到地盤）嘅公交配。
獨角仙成蟲係食齋嘅，最鍾意食啲含有豐富糖份嘅植物物料，例如係樹汁、花蜜同埋生果呀噉，成日會成群噉喺樹上面聚集搵樹汁飲；有陣時，啲獨角仙公會為咗爭優質嘅飲樹汁位置而用佢哋嘅角打交，打贏咗先有得喺呢啲靚位飲樹汁。
獨角仙主要係喺夜晚活動嘅。
2008 年兩隻獨角仙成蟲；左邊嗰隻係公，右邊嗰隻係乸。
2004 年影到嘅獨角仙；一隻公嘅獨角仙頭前方，有一大一細兩隻角。
2010 年有隻獨角仙公喺度爬樹。
2018 年有幾隻獨角仙喺樖樹上面聚集。
2013 年一日日頭之下嘅一隻獨角仙公
成 8.2 厘米咁長嘅一隻獨角仙公（算係比正常大少少）
2014 年一晚影到嘅一隻獨角仙公
呢條泥入面嘅獨角仙幼蟲生到去第三齡，就快要結蛹。

生命歷程
一條獨角仙幼蟲
睇埋：完全變態
同第啲甲蟲一樣，獨角仙係行完全變態嘅，一世蟲分蛋、幼蟲、蛹同成蟲四個階段，條命大約有 12 個月咁長。
獨角仙大半世都喺泥入面渡過：喺夏天尾，大咗肚嘅獨角仙乸會將啲蛋分散式噉生喺泥裏面:p. 1；蛋會喺大約 10 日至 14 日內孵化，變成幼蟲；獨角仙啲幼蟲一條條噉形，白白哋噉色；佢哋一出世就會食腐殖質（簡化講就係泥土入面由植物同動物物料腐爛形成嘅一啲有機物質）維生；佢哋要一路猛咁食嘢儲起養份，一路脫皮增齡，幼蟲期會維持 8 個月左右，生到咁上下（過咗第三齡）就會結蛹，而蛹嘅時期會維持大約 2 個禮拜。
蛹多數會喺春去夏來嘅時期（6 月至 7 月）嗰陣變成成蟲：成蟲可以有成 4 個月咁耐命，佢哋由個蛹度捐咗出嚟之後，就要離開泥土，去搵伴侶交配傳宗接代－啲獨角仙公會開始用角打交爭地盤，而啲獨角仙乸就會搵啲角又大又靚嘅公做對象交配；交配過後，啲乸就會搵地方生蛋；而無論公定乸，獨角仙都唔會有能力越冬－成蟲多數到咗 9 月中至 10 月頭（秋天）就會冚唪唥死晒。
喺秋冬期間，獨角仙啲幼蟲會住喺暖笠笠嘅泥入面，一路食嘢一路過冬，跟住重覆上述呢個由生到死嘅過程。

文化影響
15 世紀一個武士兜
睇埋：昆蟲相撲
獨角仙喺日本文化入面有咁上下地位。
獨角仙公嘅角 Y 字形噉分叉，畀好多人覺得望落有些少似日本武士傳統戴嘅頭盔－事實係，獨角仙個日文名就係嚟自 kabuto（武士兜）同 mushi（蟲）嘅結合嘅；再加上獨角仙公又出晒名成日會打交，令到獨角仙公近乎成為咗「鬥志」嘅象徵。
《哥斯拉》、《幪面超人》同埋《寵物小精靈》等多套出名嘅日本媒體創作品，都有用到獨角仙嘅形象，例如《寵物小精靈》入面嘅精靈 No. 214 赫拉剋羅斯個設計就係基於獨角仙嘅。
日本嘅細路好興養獨角仙做寵物：獨角仙相對乾淨、易打理、對人類冇害、會食生果（生果係人類都成日食嘅嘢，所以對多數人嚟講易搵），所以好易養；啲細路仲會攞自己養嘅獨角仙玩昆蟲相撲－佢哋會將兩隻公嘅獨角仙擺喺一條木頭上面，再睇兩隻獨角仙打交；因為獨角仙咁有人氣，日本嘅寵物相關舖頭仲會賣獨角仙，而喺 2020 年代初，一隻典型嘅獨角仙無論公乸，據講賣價都係喺 2,000 至 4,000 円日圓左右。
... 呀噉。
獨角獸

獨角獸（unicorn，粵拼：jyu1 ni4 kon4）係種傳說生物，形象通常係頭頂有一隻角嘅白馬。有唔少傳說話獨角獸係純潔嘅象徵，會有「淨係處女先至可以騎佢」噉嘅特徵。
獨角金魚

獨角金魚係日本電視遊戲寵物小精靈系列入面嘅其中一隻小精靈，編號118。身體顏色主要係橙色同白色。
獨麗花屬

獨麗花屬（粵拼：duk6 lai6 faa1 suk6，學名：Moneses）係杜鵑花目杜鵑花科嘅一個屬。
獨裁者博弈

獨裁者博弈（粵拼：duk6 coi4 ze2 bok3 jik6）係博弈論上提到嘅一種「博弈」，屬於非對稱型。簡單講，其中一位博弈者會扮演「獨裁者」嘅角色，單方面噉決定一筆錢要點樣分。佢有權自己一個擸晒所有錢，等另外嗰一位博弈者乜錢都分唔到。除此之外，獨裁者博弈仲有一種變種，叫信任博弈。

佈局
内文：最後通牒博弈
獨裁者博弈個佈局同最後通牒博弈好相似，有時畀人當係最後通牒博弈嘅一個變種。
獨裁者博弈玩法如下：
對局有兩位博弈者，其中一位扮演「獨裁者」嘅角色。
研究者畀「獨裁者」得到一筆錢（例如 100 文），佢要做決策，將筆錢分做兩份，其中一份佢收，而另外一份就會由另外嗰一位博弈收到。
「獨裁者」有權選擇自己一個攞晒所有錢，等另外嗰位博弈者一文都攞唔到。
由頭到尾，「獨裁者」以外嘅博弈者冇權做任何嘅決定。
順帶一提，由於「獨裁者」以外嘅博弈者冇權做決定，而叫得「博弈」嘅理應係大家都有權做決定嘅，所以有學者主張，獨裁者博弈嚴格嚟講唔可以算係「博弈」嘅一種。

發現
睇埋：不公平厭惡
原則上，如果扮演「獨裁者」嗰位博弈者係廿世紀經濟學同博弈論心目中嘅「完美理性決策者」，佢會完美噉做出對自己最有利嘅決定——即係話佢會諗都唔諗就決定要獨吞所有錢。現實嘅實驗發現，「獨裁者決定攞晒所有錢」的確係一個常見嘅情況，但係依然有相當數量嘅受試者會選擇 50:50 噉分錢。
行為經濟學上嘅概念被指可以解釋到呢種現象，例子可以睇吓不公平厭惡同溫情效應嘅概念。

信任博弈
睇埋：信任
信任博弈，又或者叫信賴博弈，係獨裁者博弈嘅一款變種，特點大家都有得做決定，唔似得獨裁者博弈噉淨係得其中一方有權做決定。
喺古典嗰款信任博弈當中，會有兩位博弈者參與，佢哋當中有一位要扮演送錢方（sender），而另一位就要扮演收錢方（receiver），玩法係噉嘅：
佢哋兩個人會收到一筆錢，例如係 1,000 文港紙咁多。
送錢方行先，佢可以揀「要將幾多嘅錢送去畀收錢方」。
送錢方傳咗嗰筆錢（T），跟住落嚟會變成三倍，例如送錢方傳咗 500 文（T = 500），嗰筆錢跟住會變成 1,500 文。
收錢方收到筆錢就到佢行，佢會知道送錢方做咗乜嘢決定，而佢要決定將佢得到嗰筆錢入面幾多嘅（Y）傳返去畀送錢方，收錢方有權自己擸晒成筆錢（Y = 0）。
喺經濟學同相關領域嗰道，呢種實驗被指可以用嚟研究信任。個諗頭係噉嘅：T 反映緊送錢方幾信賴對方，而 Y 就反映收錢方幾值得信賴—— T 數值越大，就越表示送錢方肯冒風險信對方，而 Y 數值越大就越反映收錢方唔會利用送錢方嘅信任。假如送錢方係完全「理性」冇任何信任可言（會假定對方只在意私利，假定咗 Y 會係 0）嘅，佢會選擇唔傳任何嘅錢（T = 0），但事實並唔係噉。
理察三世

理察三世（英文：Richard III of England，1452年10月2號—1485年8月22號）係英倫國王，1483年繼位，1485年喺亨利都鐸嘅起義中戰死，葬咗喺李斯特，其後遺體唔見咗近五百年，到2012年至揾得返，2015年重新安葬喺李斯特座堂。
佢係約克王朝（金雀花王朝其中一個分支）最後一位國王，佢死後由亨利·都鐸繼位，成為亨利七世。
理察尼克遜

理察尼克遜（英文：Richard Nixon；1913年1月9號—1994年4月22號）係第37任美國總統（1969年至1974年）。佢亦做過第36任美國副總統（1953年至1961年），係頭一位做過晒正副總統嘅人。
1972年佢做總統期間爆發水門事件，單嘢令佢喺1974年8月9號落台，總統個位由副總統福特接手。
理察費曼

理察費曼（Richard Feynman，1918年5月11號—1988年2月15號），係美國物理學家，研究量子力學、粒子物理學，1965年攞諾貝爾物理學獎。
理察二世

英王理察二世（英文：Richard II of England，1367年1月6號—1400年2月14號）係英倫國王，1377年到1399年在位，最後畀亨利四世搶咗王位。
理察一世

英王理察一世（英文：Richard I of England，1157年9月8號—1199年4月6號）係英倫國王，1189年到1199年在位，打第三次十字軍東征表現好得，所以有個朵叫「獅心王」。
理察西門

理察西門（Richard Simmons，1948年7月12號—）係美國男演員，1978至2014年活躍，因為拍健康舞短片而出名。
理察麥登

理察麥登（英文：Richard Madden ，1986年6月18號—）係個蘇格蘭嘅男演員 。
玉乃淳

玉乃淳（1984年6月19號—）係日本足球員，司職中場，效力過東京綠茵，德島漩渦，橫濱FC，及草津溫泉。
玉兔號

（簡化字：玉兔号；Jade Rabbit）係一個機械人月亮探測器，佢係中國嫦娥三號登月任務一部分。佢個名係喺中國嘅一個網上民意調查中畀揀出嚟嘅。玉兔嚟自一個古老嘅中國神話故仔，關於擁有寵物兔仔嘅農神嫦娥嘅故仔。
佢嚮2013年12月1號17:30（UTC）發射，並嚮2013年12月14號到月球表面。今次任務係自1976年以嚟首次喺月亮上軟著陸，亦係自1973年5月11號蘇聯月神2號結束運作以嚟首架喺月亮上運行嘅月光車。
月光車喺第一個為期14日嘅月夜之後被叫醒。喺2014年1月25號第二個月日就嚟完嗰時運作出現異常。雖然佢喺之後幾個月繼續有收集有用嘅資訊，但異常情況都重未完。2015年10月，玉兔號破咗月亮車最長運行週期嘅紀錄。2016年7月31號，玉兔號行咗31個月後結束運作，遠超起初預期嘅三個月壽命。
玉井操

玉井操（1903年12月16號—1978年12月23號）係大日本帝國足球員，司職前鋒，曾經喺1927年間爲日本足球代表隊出場2次，入咗1波，重參加過1927年遠東運動會。
玉兔

玉兔，又叫月兔，係東亞神話入面住喺月光上面嘅兔，皆因喺月光上面有一個好大嘅影，睇落有啲似隻兔。
玉冰燒

玉冰燒（粵拼：Juk6 bing1 siu1），廣東十大名酒之一，係佛山地區產嘅酒，喺《熙寧酒課》度有記載。

秘訣
據講玉冰燒嘅獨家秘訣之一在於釀酒嘅特殊工序—喺最後一個環節。釀玉冰燒嘅人將蒸出嘅米酒導入去佛山產嘅大甕度，然後浸入重 100 公斤左右嘅肥豬肉，經過大缸陳藏，精心勾兌，令到酒體玉潔冰清，滋味特別醇和，先至成為好出名嘅玉冰燒。因為肥豬肉嘅豬油似玉，摸落有啲涼浸浸咁（又有話係因為廣東話「肉玉不分」），所以用肥豬肉泡過嘅酒都叫「玉冰燒」。每一舊豬肉一般有得用好多年。

歷史
佛山古代嗰陣係屬於廣州，釀酒嘅歷史好耐。《熙寧酒課》就話佛山嗰頭喺大宋時期（10 至 13 世紀）已經有釀酒。民間有釀同飲時令酒嘅風俗，例如係「五月朔日飲菖蒲酒，初五日飲雄黃酒，社日醉芋酒」。酒品幾多人讚譽，好似係吳奎光就寫詩話：「酒樓酒樓汝知有，人間不死之丹丘。」嶺南三家嘅梁佩蘭嘅詩又話：「酒香滿盞不惜醉，月色上衣從著身。」
佛山嘅蒸酒業喺大清（16 世紀至廿世紀早期）好旺。《佛山忠義鄉志》就咁講：「本鄉出產素稱佳品。道咸、同年間以陳總聚（陳太吉）為最有名。近則推三元市之人和悅號。說者謂水質佳良，米料充足，酒缸陳舊，三者兼備斯，其味獨醇。」當時嘅蒸酒者「家數三四十甑數」。1830 年嗰陣啲粵人起咗「陳太吉酒莊」嚟承襲啲傳統工藝，釀「醇舊太吉酒」，成為地方名酒。豉香型白酒以佛山太吉酒廠嘅豉味玉冰燒為典型代表。
河傍路

河傍路（粵拼：ho4 bong6 lou6）係中國廣東廣州嘅東西走向馬路，喺荔灣區，西邊從清平路開始，一直向東到十八甫北路。

概要
全長58米，闊7米，雙向2車道。
河內FC

河內FC（越南文：	Câu lạc bộ bóng đá Hà Nội）係越南河內嘅一間職業足球球會，依家踢緊越南國家足球錦標賽。
河伯

河伯，水神，尤其為河水之水神。河水即後世黃河。河伯亦為部族國君，名馮夷，喺夏槐之時。史書竹書紀年，帝芬一章有寫，「十六年、洛伯用與河伯馮夷鬭。」帝芬即槐，洛伯即洛君主，河伯即河君主，而洛伯名用，河伯名馮夷。可見喺河水、洛水一帶，今下河南。
馮夷並非傳落來唯一嘅名，山海經中有冰夷。穆天子傳記無夷。唐李善所注淮南子寫馮遲，今本就記馮夷。唐酉陽雜俎指，金匱一書名曰馮循或馮脩，而河圖一書寫做呂夷。上古音馮、冰、無都相近。
河伯記載幾散下，神話越積越多。屈原寫楚辭九歌，都有一篇叫河伯。

記載
酉陽雜俎為大唐時河伯記錄總匯，卷十四，諾皋記上話佢人面，搭兩條龍，又或魚身。。
「
河伯、人面、乘兩龍。一曰冰夷、一曰馮夷。又曰人面魚身、金匱言名馮循（一作脩）。河圖言姓呂名夷、穆天子傳言無夷、淮南子言馮遲。聖賢記言、服八石、得水仙。抱朴子曰、八月上庚日、溺河。
」
山海經配圖。河伯駕車，御二龍。
淮南子原道有節咁寫，講馮夷同大丙，都係御車能手。
「
昔者馮夷大丙之御也、乘雲車、六雲蜺、遊微霧、鶩忽怳、歷遠彌高以極往。經霜雪而無跡、照日光而無景。抮扶搖抱羊角而上、經紀山川、蹈騰昆侖、排閶闔、淪天門。
」
高誘注寫「夷或作遲、丙或作白。皆古之得道能御陰陽者也。」
河內

河內（越南文：Hà Nội）係越南嘅首都，響紅河流域。面積3340平方公里，人口692萬（2012年）。

氣候
河內屬副熱帶濕潤氣候，比較炎熱潮濕。夏季平均氣溫28.9℃，冬季平均氣溫18.9℃。
河井陽介

河井陽介（1989年8月4號—）係日本足球員，司職中場，效力清水心跳。
河內勝幸

河內勝幸（1955年4月27號—）係日本足球員，司職中場，曾經喺1979年爲日本足球代表隊出場3次。
河內國

河內國係古代日本嘅一個令制國，屬畿內地區，位置約莫係家下大阪府東部。
河內孝博

河內孝博，係日本嘅一個男配音員。

配音作品一覽
呢個表唔完整，歡迎加料。
白沙澳何氏舊居

何氏舊居喺香港大埔區西貢北白沙澳，係何氏族人喺1911至1915年間起嘅大宅。何氏舊居嘅門樓、更樓、廂房、何氏祠堂同其兩邊嘅廂房喺2010年11月10號獲確認係一級歷史建築。

史
白沙澳面向海下灣，係一條古老村莊。何氏舊居主人何氏兄弟約喺19世紀尾喺英國輪船上面擔任海員工頭同燒火，之後開設薦人館，介紹上船上工作，因為咁而積聚財富，重喺原居地起大宅同祠堂，代替原先細小殘破嘅舊居。直到1929或1930年，大宅更樓嘅底層一直作教學之用。日佔時期大宅曾經被日軍佔據。1970年代尾，大部分何氏族人移民海外，大宅因而空置。自從1980年代中開始，大宅就租畀外國人住。但直到今日，何氏家族仍然會喺重陽節時返去祠堂拜祭祖先。
白沙灣懲教所

白沙灣懲教所（英文：Pak Sha Wan Correctional Institution）係香港懲教署轄下嘅一間中度設防嘅懲教所，喺香港赤柱東頭灣道101號，1999年投入服務，收容男性成年犯。